חוצה את הגבול
מכיר את האף, את הפה, ת'עיניים; מכיר כל חיוך, כל קדרות, כל ניואנס; בקלות מזהה את גלגלי השיניים; מסובבים בראשי את התשוקה שלי בך; יוצא לסיבוב, שואג עם הרדיו; מתפעל מהנוף ולוחץ על דוושה; שונא את עצמי, ואותך, ואת שנינו; זה חוסר אונים ‟ אהבה; מעולם לא נגעתי בך, וגם לא התכוונתי; לא תכננתי לשבור חברות מופלאה; עכשיו את יודעת, הכל כבר גלוי; מתרחקת לאט, חוצה את הגבול; ואני שוב צועד באותו המסלול; אגם, וגיטרות, והבית ממול; היית חברה, היית נהדרת; הפכת לפנטזיה, לדמות מצויירת; אני ואני ואני ואני; נסגר בקופסה ממוטט את עצמי; מעולם לא נגעתי בך, וגם לא התכוונתי; לא תכננתי לשבור חברות מופלאה; 